«Contos na lareira».

- «Ravachol, se collo a vara!»
- Materiais para a sesión 1
  - Cantar a foliada
  - Cantar ao Entroido
- Materiais para a sesión 2
- Outros recursos
  - Aires d'a Terra
  - Perfecto Feijóo
  - Ravachol
  - A Sociedade del Folklore Gallego
    - Emilia Pardo Bazán
    - Manuel Murguía
    - Xosé Pérez Ballesteros
      - «Cancionero Popular Gallego y en particular de la provincia de La Coruña»
    - Antonio Machado Álvarez
  - Xavier Blanco
  - Pablo Carpintero
  - Instrumentos galegos
  - Instrumentos: o tamboril
  - Para saber máis

« Anterior | Seguinte »

# Outros recursos

# Coros galegos

Na Galipedia, a Wikipedia en galego.
Aires da Terra, considerado o primeiro coro galego.

Denomínanse coros galegos a algúns grupos corais de diversos tipos aparecidos dende finais do século dende finais do século XIX ata mediados do século XX, caracterizados por basear a súa estética, estilo musical e repertorio na música tradicional galega.

## Historia[editar | editar a fonte]

A creación dos coros galegos hai que enmarcala dentro dun movemento musical moito máis amplo chamado coralismo, que ten lugar en Europa ao longo do século XIX e que ten como piares a popularización da interpretación vocal musical e, en certos casos, a reivindicación da música popular. Este último punto resulta fundamental nos coros galegos, que se diferencian dos orfeóns na súa reivindicación dunha estética enxebre.

Malia o seu repertorio ser de orixe tradicional, a interpretación pasaba por unha harmonización previa. Os coros foron transmisores dunha cultura que tiña orixe nunha sociedade rural pero que se transmitía a unha sociedade urbana, xurdida do desenvolvemento económico.

A procura do enxebrismo tamén tiña reflexo na posta en escena: os intérpretes aparecían en escena cun traxe tradicional. Aínda que idealizando a estética escénica e musical (provocado polas ideas da época e a necesidade comercial), non diminúe a calidade artística que acadaron e o papel de xeradores de identidade nacional que tiveron na súa época.

## Cronoloxía dos coros galegos[editar | editar a fonte]

Perfecto Feijoo en 1919, vestido como se fose un cego ambulante de finais do XIX

1875

- Orfeón Coruñés, fundado por Pascual Veiga.[1]

1879

- Orfeón brigantino, fundado por Pascual Veiga.[1]

1880

- Orfeón Pacheco, fundado por Pascual Veiga.[1]

1882

- Orfeón Eco da Coruña, fundado por Pascual Veiga.[1]

1883

- Perfecto Feijoo funda Aires da Terra na cidade de Pontevedra. Este é considerado como o primeiro coro galego, inda que recentes investigacións subliñan a probable existencia doutros coros. [2]

1---

- Airiños d'a miña Terra en Ferrol

1914

- Fundación en Ferrol do Real Coro Toxos e Froles, que parece estar relacionada co interese do gaiteiro Manuel Lorenzo Barxa por crear unha agrupación á imaxe e semellanza do primeiro coro galego, Aires d'a Terra. Tamén se debe considerar a existencia da agrupación ferrolá Airiños d'a miña Terra como o seu precedente inmediato e máis próximo.

1915

- Agrupación Artística de Vigo: fundada o 15 de abril. Coro popular, cadro de declamación e orfeón.

1916

- O 28 de decembro fórmase na Coruña o coro Cántigas da Terra. O 25 de setembro de 1922 o grupo, inicialmente formado exclusivamente por homes, actuou na praza de touros de Corcubión e incluíu seis mozas vestidas co traxe típico da Mariña, que cantaron no Coro xunto con vinte e tres homes.
- Foliadas e Cantigas, en Pontevedra.
- Agarimos da terra, de Mondariz.

1917

- Cantigas e aturuxos, de Lugo.
- Sociedade Artística de Pontevedra

1918

- Coro De Ruada en Ourense (fundadores: Xavier Prado Rodríguez, Virxilio Fernández González, Xulio Prieto Nespereira, Fabriciano Iglesias Abella e Cesáreo Eire Santalla)

1921

- Cantigas e Agarimos, en Santiago de Compostela.

1923

- Airiños do Ulla, A Estrada.

## Véxase tamén[editar | editar a fonte]

### Notas[editar | editar a fonte]

1. ↑ 1,0 1,1 1,2 1,3 Diccionario de la música española e iberoamericana, Tomo IV, p.26 (Entrada Coros, de Ferrer, Nagore)
2. ↑ Tato Fontaíña, Laura; O teatro galego e os coros populares (1915-1931)

### Ligazóns externas[editar | editar a fonte]

- Alonso, Carmen (5 de setembro de 2010). "Catro piares da cultura galega" (PDF). Diario de Ferrol: 34–35. Consultado o 6 de outubro de 2010.
- Carteis de diversas edicións do Ciclo de Coros Históricos, organizado por Cántigas da Terra e centrado nos catro coros galegos nacidos a comezos do século XX que seguen activos a comezos do século XXI: o Toxos e Froles de Ferrol, o propio Cántigas da Terra da Coruña, a Coral de Ruada de Ourense e Cantigas e Agarimos de Santiago de Compostela.

Traído desde "https://gl.wikipedia.org/w/index.php?title=Coros_galegos&oldid=3269699"

Licenciado baixo a Licenza Creative Commons Recoñecemento Compartir igual 3.0

« Anterior | Seguinte »
Materiais realizados por Javier Jurado e Juan Casado para unha Licenza de Formación, curso 2015-2016