«Contos na lareira».

- «Ravachol, se collo a vara!»
- Materiais para a sesión 1
  - Cantar a foliada
  - Cantar ao Entroido
- Materiais para a sesión 2
- Outros recursos
  - Aires d'a Terra
  - Perfecto Feijóo
  - Ravachol
  - A Sociedade del Folklore Gallego
    - Emilia Pardo Bazán
    - Manuel Murguía
    - Xosé Pérez Ballesteros
      - «Cancionero Popular Gallego y en particular de la provincia de La Coruña»
    - Antonio Machado Álvarez
  - Xavier Blanco
  - Pablo Carpintero
  - Instrumentos galegos
  - Instrumentos: o tamboril
  - Para saber máis

Seguinte »

# «Ravachol, se collo a vara!»

## Introdución

Nesta unidade falamos do Entroido, interpretando unha canción con apoio dos IPAI, PC e instrumentos de construción propia, sobre letras en relación a este centro de interese (ou ben creadas polo alumnado) recollidas en cancioneiros. Ademais, afondamos no coñecemento dos «Coros Galegos» a través do pioneiro deles, Aires da Terra, e as figuras que o rodearon (Perfecto Feijóo, Víctor Mercadillo, o loro Ravachol); coñeceremos a Sociedade de Folk-Lore Gallego e os seus integrantes principais (Emilia Pardo Bazán, Manuel Murguía, José Pérez Ballesteros e Antonio Machado y Álvarez).

Unha das actividades desta UDI, en relación coa Educación Plástica, consiste en construír un instrumento musical. Para iso, achegamos información sobre eles a través dos exemplos dos gaiteiros, e recuperadores de instrumentos, Xavier Blanco e Pablo Carpintero.

## Ligazón ao pdf desta UDI 6

Fai click aquí.

## Obxectivos

Nesta UDI contribuiremos á consecución dos seguintes obxectivos, establecidos no DECRETO 105/2014, do 4 de setembro, polo que se establece o currículo da educación primaria na Comunidade Autónoma de Galicia:

a) Coñecer e apreciar os valores e as normas de convivencia, aprender a obrar de acordo con elas, prepararse para o exercicio activo da cidadanía e respectar os dereitos humanos, así como o pluralismo propio dunha sociedade democrática.

b) Desenvolver hábitos de traballo individual e de equipo, de esforzo e de responsabilidade no estudo, así como actitudes de confianza en si mesmo/a, sentido crítico, iniciativa persoal, curiosidade, interese e creatividade na aprendizaxe, e espírito emprendedor.

d) Coñecer, comprender e respectar as diferentes culturas e as diferenzas entre as persoas, a igualdade de dereitos e oportunidades de homes e mulleres e a non discriminación de persoas con discapacidade nin por outros motivos.

e) Coñecer e utilizar de xeito apropiado a lingua galega e a lingua castelá, e desenvolver hábitos de lectura en ambas as linguas.

h) Coñecer os aspectos fundamentais das ciencias da natureza, as ciencias sociais, a xeografía, a historia e a cultura, con especial atención aos relacionados e vinculados con Galicia.

i) Iniciarse na utilización, para a aprendizaxe, das tecnoloxías da información e da comunicación, desenvolvendo un espírito crítico ante as mensaxes que reciben e elaboran.

j) Utilizar diferentes representacións e expresións artísticas e iniciarse na construción de propostas visuais e audiovisuais.

o) Coñecer, apreciar e valorar as singularidades culturais, lingüísticas, físicas e sociais de Galicia, poñendo de relevancia as mulleres e homes que realizaron achegas importantes á cultura e á sociedade galegas.

Licenciado baixo a Licenza Creative Commons Recoñecemento Compartir igual 3.0

Seguinte »
Materiais realizados por Javier Jurado e Juan Casado para unha Licenza de Formación, curso 2015-2016